stanford-oval/wikipedia huggingface dataset:
גן חיות (תוכנית טלוויזיה)

ערך זה עוסק בתוכנית מערכונים לילדים המשודרת בערוץ ניקלודיאון הישראלי. אם התכוונתם לסדרת טלוויזיה אמריקאית, ראו .
| --- | --- |
לוגו הסדרה
לוגו הסדרה
 סוגה:  מערכונים, ילדים, נוער, קומדיה
 יוצרים:  אודי גוטשלק, אביעד בנטוב
 כותבים:  אודי גוטשלק, אביעד בנטוב, נמרוד אלדאה, אבי בלקין
 בימוי:  אודי גוטשלק, אביעד בנטוב
 שחקנים:  אודי גוטשלק, אביעד בנטוב, לירן כוהנר, ארז דריגס, משה הלל
 ארץ מקור:  ישראל ישראל
 שפות:  עברית
 מספר עונות:  4
 מספר פרקים:  41
 הפקה
 חברת הפקה:  ענני תקשורת
 עורכים:  ענת מנסור
 אתר צילומים:  גן החיות התנ"כי, גן החיות הלימודי חיפה, הספארי ברמת גן
 צלמים:  בועז בן יעקב
 מוזיקה:  בן זיידמן
 אורך פרק:  15–17 דקות
 שידור
 רשת שידור:  ערוץ ניקלודיאון ישראל TeenNick
 תקופת שידור מקורית:  1 ביולי 2013 – 2017
 קישורים חיצוניים
 דף התוכנית ב-IMDb
גן חיות היא תוכנית מערכונים לנוער המשודרת בערוץ ניקלודיאון הישראלי. בכל פרק 8–12 מערכונים בכיכובם של אודי ואביעד (אודי גוטשלק ואביעד בנטוב) ולירן כוהנר בתפקיד תות מ"שוקו וניל ותות" (בעונה הראשונה והשלישית). עד 2015 שודרו שלוש עונות של הסדרה. ב-29 בדצמבר 2016 שודר סרט הספין אוף של הסדרה: "גנחה – פלישת הזומבים", ובאותו תאריך הועלה הסרט גם לערוץ היוטיוב של ניקלודיאון. בנוסף לסרט הופקה עונה רביעית המתארת בהרחבה את פלישת הזומבים. נכון לעונה הרביעית לסדרה 41 פרקים.
עלילה

כל פרק בסדרה מתחיל כאשר מנהל גן החיות מר פיקולו מעלה רעיון חדש לשיפור גן החיות גנחה שבצומת מנחה. הוא נוהג לקרוא למזכירתו דורותי ולציין מה יש לעשות כדי לבצע רעיון זה, אך היא חשה שעלולות להיווצר תקלות בביצוע הרעיון. בכל פרק מתרחשות עלילות משנה של דמויות נוספות בקרב עובדי גן החיות ומבקרי הגן.
במהלך הפרק האחרון לעונה השנייה נקבעת מלחמה בין גן החיות "גנחה" ליריבו גן החיות "נגחה", אשר מתרחשת בעונה השלישית ובפרק האחרון לעונה, שני גני החיות מתאחדים.
בעונה הרביעית לסדרה מתואר בהרחבה את פלישת הזומבים על הגן, שמתואר בצמצום בסרט גנחה – פלישת הזומבים. לעונה הרביעית 8 פרקים.
שידור

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 13 | 13 | 1 ביולי 2013 | 17 ביולי 2013 |
|  | 2 | 10 | 10 | 1 ביולי 2014 | 14 ביולי 2014 |
|  | 3 | 10 | 10 | 17 במרץ 2015 | 17 במרץ 2015 |
|  | 4 | 8 | 8 | 2017 | 2017 |
דמויות > מנהלי המקום

מר ארתור פיקולו (אביעד בנטוב) – מנהל גן החיות. אדם צעקני, המתכנן תוכניות לא מותאמות עבור גן החיות. בתחילת הפרקים נוהג לעשות משהו מצחיק. אחרי שדורותי הורסת את הטאבלט שלה הוא אומר לה לעשות משהו מוזר ואומר בקביעות "בוא נצא לסיור בשטח" (בפרק האחרון לעונה הראשונה הוא אומר "אנחנו יוצאים לסיור בגן החיות"). בעונה השנייה מנסה לפרסם את הגן בכל מיני תשדירי פרסומת המציעות הבטחות שווא למבקרים בגן החיות (כגון: ממתקים, גיבורי על, מלחמה ועוד).
דורותי קלדרון (אודי גושטלק) – מזכירתו של ארתור פיקולו. ידועה באמירות קבועות כגון "צ'ק", "כן, מר פיקולו" ו"אני מריחה כאן בעיה". בעונה ראשונה מזיקה לטאבלט שלה אחרי שמר ארתור פיקולו אומר לה לעזוב הכל. בעונה הראשונה נופלת מהרכב של מר פיקולו בקביעות. בעונה השנייה נוהגת דורותי לאכול משהו בפרסומות של גן החיות בצורה הנראית מלהיבה ומגרה ובאמירת המילה "מ... טעים".
דמויות > עובדי המקום

ציפית כיתן-אבנרי (אביעד בנטוב) –  מוכרת המזכרות הגרועה של גן החיות, עוצרת את הלקוחות בכוח בניגוד לרצונם, המציקה למבקרים כדי שירכשו מוצרים מוזרים מחנותה (כגון: סלע, מי גשמים וסוגי צואה). בעונה השנייה מחליפה ציפית בכל פעם בעל מקצוע אחר בגן החיות (כגון: נהג הקטר, השומר והקופאית), כשאת עבודתה היא עושה על הצד הגרוע ביותר. בעונה השלישית עובדת בקפיטריה של גן החיות.
מרקו ודמתי (אודי ואביעד) – צמד אנשי התחזוקה המבולבלים של גן החיות, שבסיום כל משימה מגלים שטעו במיקומה ונאלצים להתחיל מחדש. במהלך כל משימה דמתי מספר למרקו בדיחות שאינן מצחיקות. בעונה השנייה הם עובדים ללא מגני בטיחות ואחרי שהם מגלים זאת הם מתקנים את הבעיה – כשהם נפגעים יותר. הופיעו במשחקי הפסטיגל.
אנרי טוטו (אביעד בנטוב) –  השף של גן החיות, המתגאה במטבחו. ידוע באמירתו הקבועה "זו גאונות, זה גורמה, זה אנרי טוטו". הגיע לגן החיות בעקבות חשיפת הרומן שהיה לו עם דוכסית צרפת. פיליפ הוא בנם של הדוכסית מצרפת ושל אנרי.
פיליפ (סו-שף)(אודי גושטלק)-עוזרו של השף אנרי טוטו. אנרי נוהג לנסות לתקן את מה שפיליפ מבשל, אף על פי שפיליפ מבשל בצורה טובה יותר. מעריץ את השף אנרי. בסרט פלישת הזומבים מתגלה כבנו האבוד של אנרי.
יוגב וגירית (אודי ואביעד) (עונה ראשונה) – המתנדבים בגן החיות. תמיד פוגעים בחיות בלי כוונה. לפעמים הם מגלים את הטעות שלהם ולפעמים לא. לוקחים אִתם חיית מחמד.
דמויות > דוקטורים ופרופסורים > פרופסורים

פרופסור סוס (עונה ראשונה) – מדען שמגלה פריצות דרך מדעיות בנושא ה-DNA. לאחר כל בדיחה הוא מבצע לעיתים משהו מצחיק.
פרופסור טויינג – פרופסור בעל שם עולמי ומטופש. שדרן החדשות מראיין אותו בדרך כלל בנוגע להמצאתו האחרונה (ביצה שלא נשברת, מטרייה בלתי נראית וכו'), שבדרך כלל לא עובדת ורק מלכלכת את השדרן. בין המרואיינים היחידים של השדרן שהופיעו בכמה פרקים.
דמויות > דוקטורים ופרופסורים > דוקטורים

דוקטור לטקס (אודי גושטלק) (עונה שנייה) – דוקטור משוגע שמקבל חיות לטיפול ומחליף אותן בחיות אחרות/חפצים דוממים. תוך כדי שהוא מדבר עם בעליו של החיה דוקטור לטקס משמיע רעשים.
הילה (עונה שנייה) – עוזרתו של דוקטור לטקס, נוהגת לומר לבעליו של החיה המטופלת "הוא תותח!" לגבי דוקטור לטקס.
רדיו גנחה:
D.J. אלדד (אודי גושטלק)-שדרן הרדיו של גן החיות, רדיו "געגע". מדבר בשפת החיות. ידוע במשפט הפתיחה הקבוע שלו "כן, כן, כן, לא". משתף גם את החיות. החל מהעונה השנייה התחיל להנחות את תוכנית הערב שלו "כן כן כן, לא" עם הסטייליסטית סתמית לוי והרכילאית מרווה חג'ג'. הוזכר שיש לו פרעושים.
סתמית לוי (רוית יעקב) (עונה שנייה) – סטייליסטית בתוכנית של אלדד. נוהגת להתבדח על לבושו, לדבר באנגלית מומצאת ולחלק "אלפקות" (התייחסות ל"דרקונים" של המלבישה דורין אטיאס) לחיות, שהיא בדרך כלל מבקרת על סימני הזיהוי שלהן.
מרווה חג'ג' (רותם רוטשילד) (עונה שלישית) – אחראית על פינת הרכילות בתוכנית של אלדד. היא מספרת "סיפורים" במשפט מטופש, ואלדד תמיד מתרגש מהם.
הראפרים:
שוקו וניל ותות (עונות 3 ,1) – הראפרים של גן החיות. תות נוהגת להציע לשוקו לבצע מעשים מסוכנים (כמו להעליב דוב או להיכנס לברכת דגים), בניגוד לאזהרותיו של וניל, וכשהם בורחים היא נוהגת לצחוק עליהם ולקרוא להם "תינוקות פאתטיים".
שוקו (אודי גושטלק) – ראפר פחדן שמנסה להיות קול. חבר בחבורת "שוקו וניל ותות".
ניל (אביעד בנטוב) – ראפר פחדן שמנסה להיות קול. חבר בחבורת "שוקו וניל ותות".
תות (לירן כוהנר) – ראפרית אמיצה שמציעה לשוקו ווניל לעשות דברים מפחידים. חברה בחבורת "שוקו וניל ותות".
משפחת סלפי:
משפחה שמנסה לצלם "סלפי" בגן החיות, אבל תמיד נכשלת בגלל סיבות שונות. האבא (בבו) מנסה לעשות הכל כדי לצלם סלפי, לא משנה מה המצב. הידועים במשפט "צלם, תייג, תעלה". אם המשפחה, ריקי, נמצאת בהיריון באופן תמידי מלבד פרק אחד בו היא ילדה תאומים. לאחר פרק זה התאומים לא חוזרים לגן החיות ואף חוזרת להיריון. משפטו הקבוע של האבא הוא "מה התנפחת?". המשפחה הופיעה במערכונים של ניקלודיאון על חיסכון בחשמל. (עונות 2–3)
בבו (אביעד בנטוב) – אב המשפחה מנסה לעשות סלפי, לא משנה מה המצב.
ריקי (אודי גושטלק) – אם המשפחה נמצאת בהריון עם תאומים, ריקי תמיד מתעצבנת לפעמים על בבו שלוקח לו זמן לצלם תמונה ומשיב לה "מה התנפחת?". תמיד לפני סלפי אומרת "צלם".
עדן (מורין אמור) – הבת הבכורה במשפחה ותמיד לפני סלפי אומרת "תייג".
קובי (עידו קסטלר) – הבן האמצעי במשפחה ותמיד לפני סלפי אומר "תעלה".
אלישע – הבן הקטן במשפחה. תינוק בן כמה חודשים.
גן חיות המתחרה נגחה:
גראנדה ואמילי (אודי ואביעד) (עונות 2–3) – הופיעו בפרק האחרון של העונה השנייה בתור מנהלי גן החיות המתחרה להם (נגחה). גראנדה מבוסס על פיקולו ואמילי מבוססת על דורותי. בסוף הפרק פיקולו ודורותי עשו פרסומת כדי להראות שהם מוכנים לצאת למלחמה נגדם. בסוף הפרק מראים שהם מתכננים לתקוף את גנחה בעונה הבאה. בעונה השלישית, בכל פרק הם מעוללים דבר אחר לגן החיות, ובמהלך הפרק ארתור פיקולו מנסה לפתור את הבעיה. בפרק האחרון של העונה, אמילי בוגדת במר גראנדה ומחליטה לאחד את גן החיות "נגחה" יחד עם גן החיות "גנחה".
דמויות > דמויות מפתח

שדרן החדשות(ארז דריגס) – משדר בערוץ "גנחה" סיפורים גרועים בגלל בחירה לא מתאימה של מרואיינים. מרבה לסבול. נוהג לפתוח את השידור במילים "ובכן, גדי...".
יגאל חיות (אביעד בנטוב) –  מבצע מתיחות חיות בתוכניתו "פספוסים" ובעונה השנייה החל למתוח גם מפורסמים בתוכניתו "זובור". אומר שהוא הרביץ על החיה שהופיעה קודם דחקה באבו אבוה בריבוע. במהלך העונה השנייה יגאל מזמין מפורסמים כדי שימתחו מפורסמים אחרים במתיחות גרועות (הפניה לצד לא נכון של הגן, שקר בנוגע לשעה וכו'). המפורסמים לעיתים מותחים ולעיתים נמתחים. בעונה השלישית, הוא מסיים את הפרקים בכך שהוא מפנה את הצופים אל מיטב הפספוסים של אותו הפרק.
מושון – איגואנה, עוזרו של יגאל, אם כי תמיד הוא לא מצליח לעזור לו.
יחיא – הצופה הדתי הזקן של יגאל. מתעב ומקלל את יגאל. בכל פרק אומר עליו שהוא "טיפוס נאלח". החל מהעונה השנייה מכין פסלונים בשביל הזובורים של יגאל חיות, אך יגאל לוקח לו את הפסלונים לפני שהם מוכנים.
זחוח ולקק (עונה שלישית) – הדוברים של גנחה, דורותי וארתור מורים להם להוציא הודעה מסודרת לתקשורת בכל פעם שמשהו מגן החיות נגנב. זחוח כל הזמן אומר "מכחיש, משמיץ, משפיל" על כל תלונה. ללקק יש בעיית הזעה קשה. זחוח כל הזמן אומר שאם התלונה שהוגשה מוצדקת הוא "יתלוש לעצמו פלולה ויאכל אותה".
שחקנים

| שחקנ/ית | דמות | המערכון בו משתתפת הדמות | עונות |
| --- | --- | --- | --- |
| אביעד בנטוב | ארתור פיקולו | ניהול "גנחה" | 1-3 |
| אביעד בנטוב | יוגב | יוגב וגירית | 1 |
| אביעד בנטוב | וניל | שוקו וניל ותות | 1, 3 |
| אביעד בנטוב | אנרי טוטו | המטבח של "גנחה" | 1-3 |
| אביעד בנטוב | ציפית כיתן-אבנרי | ציפית כיתן-אבנרי | 1-3 |
| אביעד בנטוב | פרופסור טויינג | מגיש החדשות | 2-3 |
| אביעד בנטוב | יגאל חיות | פספוסים / זובור | 1-3 |
| אביעד בנטוב | מרקו | מרקו ודמתי | 1-3 |
| אביעד בנטוב | בבו | משפחת סלפי | 2-3 |
| אביעד בנטוב | גראנדה | ניהול"נגחה" | 3 |
| אביעד בנטוב | יהויכין זחוח | מסיבת עיתונאים | 3 |
| אודי גושטלק | דורותי קלדרון | ניהול "גנחה" | 1-3 |
| אודי גושטלק | גירית | יוגב וגירית | 1 |
| אודי גושטלק | שוקו | שוקו וניל ותות | 1, 3 |
| אודי גושטלק | פרופסור סוס | פרופסור סוס | 1 |
| אודי גושטלק | פיליפ | המטבח של "גנחה" | 1-3 |
| אודי גושטלק | די.ג'יי. אלדד | תחנת הרדיו של "גנחה" / ערב כן, כן, כן, לא | 1-3 |
| אודי גושטלק | דמתי | מרקו ודמתי | 1-3 |
| אודי גושטלק | דוקטור לטקס | דוקטור לטקס | 2 |
| אודי גושטלק | ריקי | משפחת סלפי | 2-3 |
| אודי גושטלק | אמילי | ניהול "גנחה" | 3 |
| אודי גושטלק | ג'ורג' לקק | מסיבת עיתונאים | 3 |
| לירן כוהנר | תות | שוקו וניל ותות | 1, 3 |
| ארז דריגס | מגיש החדשות | מגיש החדשות | 1-3 |
| הילה קסטלר | האחות הילה | דוקטור לטקס | 2 |
| משה הלל | יחיא | פספוסים / זובור | 1-3 |
| מורין אמור | עדן | משפחת סלפי | 2-3 |
| עידו קסטלר | קובי | משפחת סלפי | 2-3 |
| תינוק | אלישע | משפחת סלפי | 2-3 |
| רוית יעקב | סתמית לוי | ערב כן, כן, כן, לא | 2 |
| רותם רוטשילד | מרווה חג'ג' | ערב כן, כן, כן, לא | 3 |
| איגואנה | מושון | פספוסים / זובור | 1-3 |
| בני ברוכים | עקיבא | מרקו ודמתי | 2 |
הערות שוליים

↑  אבוטבול, משה. לראשונה בישראל: סרט טלוויזיה באורך מלא לסדרה מצליחה. פרוגי, 24 בנובמבר 2016
↑   גנחה – פלישת הזומבים: הסרט המלא, סרטון בערוץ "ניקלודיאון", באתר יוטיוב, 29 בדצמבר 2016
דבורה בקון

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  24 בפברואר 1951 
 נהרגה:  18 במרץ 1983 (בגיל 32) כביש 40, ישראל 
 מדינה:  ישראל 
 פרופיל ב-IMDb
 
דבורה בקון (24 בפברואר 1951 – 18 במרץ 1983) הייתה שחקנית קולנוע ישראלית.
ביוגרפיה

נולדה לאריה ופולה בקון ניצולי שואה כבת זקונים ולה אח אחד גדול ממנה בשם משה (נפטר בשנת 2021).
בקון גדלה בתל אביב והתגוררה בה עד מותה.
ב-1974 הופיעה בקון בסדרת הטלוויזיה "דלת הקסמים" בה גילמה אישה ברחוב.
קודם לעבודתה הקולנועית, בסוף שנות ה-70 השתתפה בתוכנית הטלוויזיה "זה הסוד שלי" בתור בעלת סוד, שעבדה בפנצ'ריה, ובתיווך לקניית רכב.
היא עבדה גם כסלקטורית במועדון "21" בתל אביב שנפתח ב-1979 והיה מועדון הגייז הראשון בישראל, וכמו כן היא עבדה במועדונים נוספים בתל אביב, והייתה ידועה כבליינית עד השעות הקטנות של הלילה במועדונים "אפוקליפסה", “המשפחה", “קיסר" ו"המסבאה".
הבמאי והשחקן צבי שיסל ליהק אותה בשנת 1977 לסרטון פרסומת של “טרופית", הוא בחר בה לפרסומת הזו לפני שהייתה מוכרת. לימים שיסל ליהק אותה לסרט “ סבבה" שביים, שהפך גם לסרטה האחרון.
הופעתה הראשונה בקולנוע הייתה בסרט "נישואין נוסח תל אביב" בבימויו של יואל זילברג, שיצא לאקרנים ב-1979, ובו גילמה את מנהלת מועדון הקלפים.
בשנת 1980 השתתפה בצוות המתחנים של סרט המתיחות "חייך אכלת אותה" לצד יהודה ברקן, אריה מוסקונה וקרוליין לנגפורד. הופעתה בסרט הקנתה לה חשיפה רבה בציבור, וביססה את הדמות של האישה גדולת הממדים, גסת הרוח והמאיימת שהייתה מזוהה איתה בהמשך הדרך בסרטים נוספים, שהמוכר בהם הוא "ספיחס" בבימוי בעז דוידזון.
בשנת 1981 השתתפה בסרט "עם ישראל חי".
בשנת 1982 גילמה את מ"כית הבנות בסרט "ספיחס".
בשנת 1983 שיחקה בסרט "סבבה" שהווה ספין אוף ל"ספיחס", וגם שם גילמה את דמות המ"כית, וזה היה הסרט האחרון בו היא השתתפה טרם מותה (הסרט יצא לאקרנים ארבעה חודשים לאחר מותה).
ב-18 במרץ 1983 נהרגה בקון בתאונת דרכים בדרך לאילת ליד צומת קטורה בכביש 40 כשנהג המונית שנסעה בה סטה לצד הדרך, וכתוצאה מכך המונית התהפכה ועלתה באש. נהג המונית, וידיד של בקון שנסע איתה ברכב בדרכם לאילת, נפצעו בתאונה.
בקון שהייתה בליינית ואוהבת את החיים הטובים, התערבה ערב קודם נסיעתה לאילת בבר “המסבאה" בתל אביב עם חברה משה איש כסית (שאיתו גם שיחקה בסרטים "ספיחס" ו"סבבה") שעל אף משקלה הכבד והיותה אישה גדולת ממדים היא יכולה לעשות "סקי מים", איש כסית נתן לה אלף דולר ואמר לה הכסף נשאר אצלך אם את עושה זאת, בקון שהייתה מאוד ספונטנית נסעה לאילת, הכסף נמצא בכיסה לאחר שנהרגה בתאונה הטראגית.
ב-1984 נהג המונית יצחק חזן נשלח לשנה וחצי מאסר בפועל, ונשלל רישיונו לעשר שנים, לאחר שהוכח כי נהג בשיכרות וגרם לתאונה הטראגית, בה נהרגה בקון.
בקון נקברה בבית העלמין הדרום.
במקום בו הייתה התאונה שגבתה את חייה ניצבת אנדרטה לזכרה.
השירים "חיה בתוך קופסה" ו"בננ", של הזמרת קורין אלאל שהייתה חברתה, נכתבו לזכרה לאחר מותה ונכללו באלבומה הראשון של אלאל שיצא ב-1984.
בשנת 1993 עשר שנים אחרי מותה הקליט יזהר כהן שהיה חבר קרוב של בקון שיר בשם “אני ודבורה הגדולה", שנכתב על ידי קובי לוריא לאור סיפורים ששמע על בקון מחבריה הקרובים ומכהן עצמו, וקורין אלאל הלחינה את השיר. השיר נכלל באלבומו החמישי של כהן שיצא באותה השנה ושנקרא "לגעת במים לגעת ברוח".
הערות שוליים

↑  נתן זהבי, נהג הרכב בו נהרגה דבורה בקון למאסר, באתר חדשות, ‏9 באפריל 1984
מזכיר הצבא של ארצות הברית

מזכיר הצבא (באנגלית: Secretary of the Army ובראשי תיבות: SECARMY) הוא פקיד אזרחי בכיר במשרד ההגנה של ארצות הברית, העומד בראש מחלקת צבא ארצות הברית. הוא עוסק בכוח אדם, חיילי מילואים, מתקנים, נושאים סביבתיים, מערכות נשק, רכישת ציוד, תקשורת, וניהול פיננסי הקשורים לצבא ארצות הברית.
מיצירת התפקיד ב-1798 ועד 1947 היה זה תפקיד עצמאי ונושאו, שנקרא "מזכיר המלחמה של ארצות הברית", היה חבר בקבינט הנשיאותי. בשנת 1947, עם כניסתו לתוקף של חוק הביטחון הלאומי של שנת 1947, הוכפפו תפקידי מזכיר הצבא, מזכיר חיל האוויר של ארצות הברית ומזכיר הצי של ארצות הברית למזכיר ההגנה של ארצות הברית.
לתפקיד מתמנה אזרח חמש שנים או יותר לאחר שחרורו מתפקיד צבאי. נשיא ארצות הברית ממנה את המזכיר, ועל המינוי לקבל את אישור הסנאט. מזכיר הצבא הנוכחי הוא דניאל דריסקול שנכנס לתפקידו ב-25 בפברואר 2025.
תפקידים ותחומי אחריות

ההנהגה הבכירה של מחלקת הצבא כוללת שני אזרחים: מזכיר הצבא ותת מזכיר הצבא, ושני קציני צבא בדרגת גנרל: ראש מטה צבא ארצות הברית וסגנו.
מזכיר הצבא הוא למעשה המנהל הכללי של מחלקת הצבא וראש מטה הצבא פועל בכפיפות ישירה אליו. המזכיר מציג את מדיניות הצבא, את תוכניותיו ואת התקציב שלו בפני מזכיר ההגנה, בפני פקידים בכירים אחרים של הצבא ובפני ועדות ההגנה של הקונגרס. מזכיר הצבא גם מעביר את מדיניות הצבא, תוכניותיו, יכולותיו והישגיו, בפני הציבור. על פי הצורך, המזכיר מכנס פגישות עם הפיקוד הבכיר של הצבא כדי לדון בנושאים, להעביר הנחיות ולהתייעץ. המזכיר חבר במועצת הרכש של מחלקת ההגנה.
מזכיר הצבא מחזיק בידיו כמה תחומי אחריות על פי החוק הצבאי, כולל הסמכות לכנס בתי דין צבאיים.
משרד מזכיר הצבא

משרד מזכיר הצבא כולל את תת-מזכיר הצבא, סגני מזכיר הצבא, העוזר המנהלי למזכיר הצבא, היועץ המשפטי של מחלקת הצבא, המפקח הכללי של הצבא, הנספח לענייני חקיקה, והוועדה למדיניות כוחות המילואים. תפקידים נוספים יכולים להיווצר על פי חוק או על פי החלטת מזכיר הצבא. במשרד מזכיר הצבא יכולים לשרת לא יותר מ-1,865 קצינים בשירות פעיל.
הערות שוליים

↑  "Secretary of the Army". Archived from the original on September 21, 2007.
↑  "US CODE: Title 10,3014. Office of the Secretary of the Army".
↑  Bell, William Gardner (1992). ""Kenneth Claiborne Royall"". Secretaries of War and Secretaries of the Army: Portraits and Biographical Sketches. United States Army Center of Military History.
↑  Bell, William Gardner. ""Intro - Secretaries of War & Secretaries of the Army"". Secretaries of War and Secretaries of the Army: Portraits & Biographical Sketches.
| צבא ארצות הברית |
| --- | --- | --- |
| מחלקת הצבא של ארצות הברית | מזכיר הצבא של ארצות הברית • ראש מטה צבא ארצות הברית |  |
| פיקודים מרכזיים | פיקוד כוחות הצבא • פיקוד האימונים וההדרכה  • פיקוד האמצעים • פיקוד העתיד |  |
| פיקודים מרחביים | פיקוד מרכז • פיקוד צפון • פיקוד דרום • פיקוד אירופה • פיקוד אוקיינוס השקט • פיקוד אפריקה |  |
| פיקודים פונקציונליים | פיקוד הסייבר • פיקוד המבצעים המיוחדים • פיקוד החלל וההגנה מפני טילים • פיקוד הפריסה והפצת הכוחות |  |
| מוסדות הדרכה | האקדמיה הצבאית של ארצות הברית • מכללת המלחמה של הצבא • המכללה לפיקוד ומטה |  |
דניאל דריסקול

דניאל פטריק דריסקול (באנגלית: Daniel Patrick Driscoll) הוא איש עסקים, איש צבא לשעבר, ופוליטיקאי אמריקאי, איש המפלגה הרפובליקנית, שמכהן כמזכיר הצבא של ארצות הברית בממשלו של הנשיא דונלד טראמפ החל מ-25 בפברואר 2025.
ראשית חייו

דן דריסקול גדל בעיירה באנר אלק שבקרוליינה הצפונית, שם יש למשפחתו שורשים עמוקים. הוא קיבל תואר בוגר במדעים במנהל עסקים מאוניברסיטת קרוליינה הצפונית בצ'אפל היל ותואר במשפטים בית הספר למשפטים באוניברסיטת ייל. בייל הוא היה חברם לספסל הלימודים של סגן הנשיא ג'יי. די. ואנס, היועץ לביטחון לאומי לשעבר ג'ייק סאליבן, ומאט בלומנטל, בנו של הסנאטור מקונטיקט ריצ'רד בלומנטל. דריסקול הוא דור שלישי לאנשי צבא במשפחתו. אביו לחם במלחמת וייטנאם, וסבו במלחמת העולם השנייה.
קריירה

במשך שלוש שנים וחצי שירת דריסקול בצבא ארצות הברית. הוא היה קצין שריון מאוגוסט 2007 ועד מרץ 2011, ומפקד מחלקת סיור בדיוויזיה ההררית העשירית. באוקטובר 2009 הוא נשלח לעיראק לתשעה חודשים. דריסקול זכה בתג הסייר שלו בבית הספר לסיירים של צבא ארצות הברית ובתג השירות הקרבי.
במהלך תקופת לימודי המשפטים, התמחה דריסקול בוועדה לענייני חיילים משוחררים של הסנאט, בלשכתו של השופט בבית המשפט הפדרלי התשיעי לערעורים של ארצות הברית אלכס קוזינסקי, במשרד עורכי הדין "קרוות', סוויין ומור" (אנ') ובמשרד עורכי הדין "רובינסון, ברדשו והינסון". בבחירות של 2020 הוא התמודד על מועמדות המפלגה הדמוקרטית למחוז הקונגרס ה-11 של קרוליינה הצפונית.
מזכיר הצבא של ארצות הברית

ב-4 בדצמבר 2024 הודיע הנשיא הנבחר דונלד טראמפ על כך שהוא ימנה את דריסקול לתפקיד מזכיר הצבא של ארצות הברית. השימוע בסנאט על מינויו התקיים ב-30 בינואר 2025, במקביל לשימועים על המינויים של ראש המודיעין הלאומי, ה-FBI ושל מחלקת הבריאות ושירותי האנוש.
ב-25 בפברואר 2025 אישר הסנאט את מינויו של דריסקול כמזכיר הצבא ברוב של 66 תומכים מול 28 מתנגדים.
חיים אישיים

דריסקול נשוי לחברתו מימי בית הספר התיכון, קייסי דריסקול, כירורגית פלסטית במקצועה. לשניים בן ובת.
הערות שוליים

↑  "Driscoll, of Boone, appointed as Secretary of the Army". The Carolina Journal. 4 December 2024.
↑  Chavez, Karen. "Republican businessman Dan Driscoll runs for 11th District on security, job creation". Henderson Times-News.
↑  Evans, Nick (15 July 2024). "How J.D. Vance went from 'Hillbilly Elegy' to being tapped as Trump's 2024 running mate". Pennsylvania Capital-Star.
↑  Myers, Meghann (30 January 2025). "Army secretary nominee talks drones, recruiting, and lawful orders at confirmation hearing". Defense One.
1 2  Nieberg, Patty (30 January 2025). "Senators grilled Army secretary nominee for 2 hours. Quality-of-life issues barely came up". Task & Purpose.
↑  "A Former Soldier Brings His Experiences to YLS". Development News - Yale Law Report, Summer 2013. 2024-12-04. Archived from the original on 2024-12-04.
↑  Chavez, Karen (7 February 2020). "Republican businessman Dan Driscoll runs for 11th District on security, job creation". Blue Ridge Times-Now.
↑  Pandolfo, Chris (4 December 2024). "Trump announces picks for Army secretary, trade adviser, hostage envoy, NASA administrator and more". Fox News.
↑  Harper, Jon (30 January 2025). "Trump's nominee for Army secretary calls for buying more commercial off-the-shelf tech". Defense Scoop.
↑  Fattal, Isabel (30 January 2025). "What Trump's Nominees Revealed". The Atlantic Daily.
↑  Meyn, Colin. "Senate confirms Vance advisor as Army secretary". The Hill. Retrieved 25 February 2025.
↑  Trump, Donald J. (4 December 2024). "Statement by President-elect Donald J. Trump Announcing the Nomination of Daniel P. Driscoll as Secretary of the Army". www.presidency.ucsb.edu.
בין השורות

ערך זה עוסק בסדרת דרמה. אם התכוונתם לעיתון סטודנטים, ראו .
| --- | --- |
 סוגה:  דרמה קומדיה
 יוצרים:  יבגני רומן
 כותבים:  ארקדי קרסילשיקוב, איידין עלי-זדה, דמיטרי מלינסקי
 בימוי:  יבגני רומן
 שחקנים:  יבגניה דודינה, אולה שור-סלקטר, מיכאל רוז'צקי, הנרי דוד, מרינה שויף, אלכסנדר סנדרוביץ', לאוניד קנייבסקי, ולדימיר פרידמן, גרא סנדלר, אליסיה אסתרין, ויטלי נובק, סלאבה קזנצב
 ארץ מקור:  ישראל
 שפות:  עברית, רוסית
 מספר עונות:  1
 מספר פרקים:  50
 הפקה
 מפיקים בפועל:  רוית דדון
 חברת הפקה:  שי נשר, אוריה צנגן
 אתר צילומים:  ישראל
 אורך פרק:  כ-35 דקות
 שידור
 רשת שידור:  yes
 רשת שידור בישראל:  yes Raduga!
 תקופת שידור מקורית:  20 בדצמבר 2009 – הווה
 קישורים חיצוניים
 yes.walla.co.il?w=1%2F9390
 
בין השורות היא סדרת דרמה ישראלית-רוסית. הסדרה הראשונה המאפשרת לצופים הצצה לעולם העיתונות הרוסית בישראל, כמראה לחייהם ומאבקיהם של יוצאי חבר העמים שהיגרו לישראל. הסדרה מונה 50 פרקים, ועלתה לאוויר ב-20 בדצמבר 2009 בערוץ yes Raduga!.
עלילה

העלילה מתמקדת בשנה הקריטית בתולדות ההיסטוריה הקצרה של העיתון. מייסד העיתון, שהוא גם העורך הראשי, מפוטר, ובמקומו מגיעה עורכת ראשית חדשה. הופעתה משפיעה בצורה ישירה ועקיפה לא רק על גורל העיתון, אלא גם על חייהם האישיים של עובדי המערכת. הסיפורים האישיים של עובדי העיתון, שלעיתים קשורים עם עבודתם העיתונאית, נמצאים במרכז הסדרה. זוהי חבורה מגוונת של אנשים בעלי אופי ורקע שונה, בגילאים שונים, עם השקפות עולם שונות. ומה שמאחד את כולם זאת האהבה למקצוע. עבודה בעיתון עבורם היא יותר מעבודה, אלא זאת דרך חיים.
הדמויות

סאשה לנגר (יבגניה דודינה) - בת 42, העורכת הראשית החדשה של "זמן חדשות". מוכשרת, מהירה וחדה, אבל גם קשה ובוטה ולא עושה חשבון לאף אחד.
ארתור קראסיק (ולדימיר פרידמן) - בן 45, פרשן ספורט. נער נצחי, רווק מושבע, היפי בעל אינטליגנציה וידע נרחב. גאוותו ואהבתו הגדולה ביותר הוא אופנוע הרלי-דייווידסון, שנת ייצור 1968. הוא אוהב רכיבה ברחובות הליליים של תל אביב. כל הכסף מושקע באופנוע.
ייפים (פימה) מלניק (לאוניד קנייבסקי) - בן 60, המייסד והעורך הראשי של "זמן חדשות". איש פעיל, חכם וכישרוני. מילדותו מאוהב במקצוע העיתונות.
זויה פוגובקינה (אולה שור סלקטר) - בת 28, עורכת לשונית. עלתה לארץ לפני 5 שנים. יש לה תואר בבלשנות. התחתנה בגיל 19 ללוניה, רופא במקצועו. יש להם חיים רגועים ושלווים, אבל אין ביניהם תשוקה ואין להם ילדים, וגם טיפולי הפוריות שהם עוברים נכשלים פעם אחר פעם.
ענת בלום (אליסיה אסתרין) - בת 23, חיה בארץ מגיל 4. בחורה חכמה ויפה, בתו של סופר רוסי ידוע. ענת תמיד אהבה את השפה הרוסית, את התרבות הרוסית והספרות, אבל יחד עם זאת יש לה מבטא והיא עושה הרבה טעויות ברוסית.
גאורגי גרוס (אלכסנדר סנדרוביץ') - בן 35, אחראי על המוסף "בריאות". אין לו שום הרגל רע חוץ מההרגל להיות חולה. הוא כל הזמן מצונן, כואב לו הראש, אלרגי לכל דבר. כל תחושה חדשה גורמת לו לאבחן את עצמו כחולה סופני. יש לו אמא "יידישה מאמה" טיפוסית. הוא איש עם חוש הומור. הוא מאוד אהוב במערכת העיתון.
אינסה שקלאר (מרינה שויף) - בת 35, כתבת התרבות של העיתון. בחורה שקשה לאהוב, מדברת כמו דיוות התיאטרון מהמאה הקודמת. היא שומרת מרחק מכולם, גם מחבריה במערכת. אבל עמוק בפנים היא בחורה רגישה, פגיעה וחסרת ביטחון.
סטאס גורליק (הנרי דוד) - בן 30, פרשן פוליטי של "זמן חדשות", נמרץ, שאפתן ועקשן. אחרי עלייתו בגיל 15 לארץ התאהב בישראל וכעת הוא רוצה להיות ישראלי אמיתי. העברית שלו מצוינת, הוא בקיא בהיסטוריה של המדינה, אבל כפי שהוא היה יהודי באוקראינה, כאן הוא רוסי.
סמיון בלנקיי (גרא סנדלר) - בן 40, גרוש, אשתו לשעבר ובנם חיים בארצות הברית. כתב פלילי של העיתון. חד ומהיר. שירת בצ'צ'ניה לפני עלייתו ארצה. סמיון בקשר טוב עם עורכי דין מהמובילים בארץ. הוא קורא ללגליזציה של זנות, סמים קלים ועסקי ההימורים בישראל.
חיים (ויטלי נובק) - בן 60, מבעלי העיתון, עסקן. מלבד העיתון מנהל עשרות עסקים נוספים. אומר תמיד את מה שהוא חושב, אבל איננו חושב מספיק, כך שאנשים לעיתים נעלבים ממנו. יחד עם זאת הוא מעורר סימפתיה כי הוא אינו מזיק ואינו רוקם תככים מאחורי הגב.
ואליה אנדרושקביץ' (סלאבה קזנצב) - מנקה שבאה לנקות פעמיים ביום. הגיעה מבלורוסיה כתיירת ונשארה לעבוד באופן לא חוקי. מנסה ללא הצלחה להזמין את בתה מבלורוסיה. אישה פשוטה מעיירה קטנה שניחנה בחכמת חיים גדולה. היא ישרה וטובת לב, אינה מסוגלת לכעוס, מדברת בפשטות, ואהובה מאוד על אנשי המערכת.
בוריס (מיכאל רוז'צקי) - צלם. אדם ציני, שנון ורודף נשים. יותר מכל אוהב את מצלמתו, נשים זרות ומשקאות אלכוהוליים. הוא אוהב את הצבא ואת הרומנטיקה הצבאית, סוגד לצלמים צבאיים ובטוח שזהו גורלו. מחכה למלחמה הבאה כדי להביא את כישרונו לידי ביטוי.